Heiki Tark

Heiki Tark (8. augustl 1952 – 19. september 2014) oli eesti basskitarrist ja muusik. 

Muusikutee
Heiki Tark mängis aastatel 1967–1969 ansamblis Poppojad, mis esines 1968. aastal ka legendaarsel Tallinna kitarristide ansamblite ülevaatuse lõppkontserdil kinos "Kosmos".Andres Oja. Tsepeliini triumf. lk 39.

Aastatel 1969–1971 mängis ta basskitarri ansamblis Kooma, olles ansambli juht ja muusikaideoloogia kujundaja. Enamiku ansambli lugude sõnade ja muusika autor oli tema. Andres Põldroo: "Heiki oli ikka väga andekas kutt. Mina mäletan, et oli veel lugusid, need olid isegi paremad kui need, mis linti said."

Basskitarri mängijana osales ta lühiajaliselt ka ansambli Ruja algkoosseisus 1971. aastal.Andres Oja. Tsepeliini triumf. lk 60.

Seejärel osales ta aastaid ansambli Laine tegevuses. 1976.aastal liitus Tark ansambliga Haak, mille liidriks ja lugude tegijaks ta kujunes. Ansambli tipphetk oli Viljandi rokifestivalil 1976. aastal, kus ta sai kitarrimängu ja heliloomingu eest eripreemia. Peale festivali aga ansambel jätkata ei saanud, kuna võimudele oli solisti Joel Steinfeldti käitumine vastuvõetamatu ja ta sai esinemiskeelu.Andres Oja. Tsepeliini triumf. lk 202.

Heiki Tark jätkas muusikuteed ansamblis Laine, nüüd ansamblijuhina. Seejärel mängis aastatel 1982–1984 basskitarri Magnetic Bandis.Magnetic Band. rateyourmusic.com 

Heliloomingust
Ansambel Kooma: "Ma pesen oma hambaid verega", "Sain kaugelt plaadi", "Armuvalgus" jt.
Ansambel Haak: "Surm", "Sügis", "Disco rock", "Muusiku surm" jt.
 Ansambel Dr. Friedrich: "XX sajand", "Keskaeg", "Raske unega" jt.

Viited

Välislingid
   Kitarristide ansambel "Pop-pojad" esinemas Tallinna kitarristide ansamblite ülevaatusel. ajapaik.ee, foto.
 Mees, kes armastas ja tundis muusikat. In Memoriam, 22. september 2014. 
 Eesti NSV Ülemnõukogu Presiidiumis autasustatud ansambel "Laine" esindajad. foto 1980.

Kategooria:Eesti muusikud
Kategooria:Eesti basskitarristid
Kategooria:Rahumäe kalmistule maetud
Kategooria:Sündinud 1952
Kategooria:Surnud 2014